cyanic-selkie/wikianc huggingface dataset:
Λιθιαμίδιο
Χημική συμπεριφορά
Όταν το λιθιαμίδιο θερμαίνεται σε κενό, απελευθερώνει αμμωνία πάνω από τους 300°C. Ποσοτική αποσύνθεση σε λιθιοϊμίδιο (Li2NH) συμβαίνει μόνο πάνω από τους 400°C:
Εφαρμογές
Το λιθιαμίδιο ανήκει στην πολυτονική παραγωγή ενώσεων. Συσκευάζεται σε βαρέλια των 25 και των 50 χιλιογράμμων, με τιμή που κυμαίνεται περίπου μεταξύ 30 και 50 δολαρίων ανά χιλιόγραμμο.
Το λιθιαμίδιο χρησιμοποιείται στην οργανική χημεία, (ως καταλύτης) για διάφορες συμπυκνώσεις, όπως τις συμπυκνώσεις Κλάισεν (Claisen condensation), στην αλκυλίωση νιτριλίων (RCN) και κετονών (R2CO), καθώς και στη σύνθεση αιθινυλενώσεων και καρβινολών. Χρησιμοποιήθηκε για τη μεταφορά αμινομάδας σε διάφορες ενώσες. Χρησιμοποιήθηκε ως αντιδραστήριο για διαζευγάρωση αρυλοχλωριδίων και αμινών, ως αφυδατικό μέσο,
Τέλος, το λιθιαμίδιο θεωρείται ένα ελπιδοφόρο υλικό για κατασκευή αποθηκευτικού δακτύλιου υδρογόνου.
Φαράκλα Εύβοιας
Η Φαράκλα είναι πεδινό χωριό της βόρειας Εύβοιας στην Περιφερειακή Ενότητα Εύβοιας.
Γεωγραφικά - Ιστορικά στοιχεία
Η Φαράκλα βρίσκεται ανάμεσα στη Λίμνη (17 χλμ. οδικά - Α.-ΒΑ.) και το Μαντούδι (10 χλμ. Δ.) σε απόσταση 64 χλμ. ΒΔ. από την Χαλκίδα. Το χωριό είναι σε υψόμετρο 80 μέτρων ανάμεσα σε κατάφυτους από πεύκα λόφους. Αναφέρεται από την εποχή του Βυζαντίου όταν από αυτό ξεκινούσε σημαντικός εμπορικός δρόμος του νησιού. Στη συνέχεια πέρασε στον έλεγχο των Φράγκων και μετά των Τούρκων ενώ στην Επανάσταση του 1821 υπήρξε από τις πρώτες περιοχές της Εύβοιας που ξεσηκωθήκαν. Από την εποχή της Φραγκοκρατίας διασώζεται ακόμα δίπλα στο νεκροταφείο του χωριού μέρος του "Πύργου της Φαράκλας" ο οποίος είναι τετραγωνικής διατομής και το σημερινό του ύψος φτάνει τα 8 μέτρα.
Η περιοχή αρχικά αποτελούσε τουρκικό τσιφλίκι το οποίο με την ενσωμάτωση της Εύβοιας πουλήθηκε σε ξένους. Μετά την Μικρασιατική καταστροφή και την ανταλλαγή πληθυσμών το 1925 εγκαταστάθηκαν πρόσφυγες από τη Μικρά Ασία. Τα μεταλλεία λευκόλιθου που λειτούργησαν στην περιοχή βοήθησαν στην πρόσκαιρη ανάπτυξη της.
Διοικητικά στοιχεία
Ως οικισμός αναφέρεται επίσημα το 1889 με την ονομασία Νέα Φαράκλα στο ΦΕΚ 251Α - 04/10/1889 να προσαρτάται στον τότε δήμο Κηρέως. Το 1928 το όνομά της διορθώθηκε σε Φαράκλα και το 1932 με το ΦΕΚ 78Α - 21/03/1932 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης αποτελεί την τοπική κοινότητα Φαράκλας που υπάγεται στη δημοτική ενότητα Κηρέως του Δήμου Μαντουδίου–Λίμνης–Αγίας Άννας και σύμφωνα με την απογραφή του 2011 έχει πληθυσμό 178 κατοίκους ενώ ως οικισμός 199.
Παραπομπές
Κατηγορία:Χωριά του νομού Εύβοιας Κατηγορία:Δήμος Καρύστου
Γκαμπέλα (πόλη)
Η Γκαμπέλα (αμχαρικά: ጋምቤላ) είναι πόλη και ξεχωριστό διαμέρισμα στην Αιθιοπία. Είναι η πρωτεύουσα της περιφέρειας Γκαμπέλα και είναι χτισμένη σε υψόμετρο, 526 μέτρων. Βρίσκεται στη Ζώνη Άνουακ, στη συμβολή του ποταμού Μπάρο και του παραποτάμου τού Τζατζάμπε.
Η Γκαμπέλα ιδρύθηκε λόγω της τοποθεσίας της στον Μπάρο, παραπόταμο του Νείλου, που θεωρήθηκε τόσο από τους Βρετανούς όσο και από την Αιθιοπία ως εξαιρετική δίοδος για την εξαγωγή καφέ και άλλων αγαθών από τα εύφορα Αιθιοπικά Υψίπεδα στο Σουδάν και την Αίγυπτο.
Σύμφωνα με την απογραφή του 2007, η πόλη είχε πληθυσμό 39.022 κατοίκους.
Θρησκεία
Η πλειονότητα των κατοίκων ανέφερε ότι είναι Προτεστάντες, με το 57,04% του πληθυσμού να αναφέρει ότι τηρεί αυτή την πίστη, ενώ το 30,39% του πληθυσμού ασκεί τον Αιθιοπικό Ορθόδοξο Χριστιανισμό, το 9% είναι Μουσουλμάνοι και το 4,08% είναι Καθολικοί.
Παραπομπές
Γκαμπελα
Παπικό κονκλάβιο
Για το κονκλάβιο του 2013, βλέπε Παπικό κονκλάβιο 2013. Για την εκλογή του Πάπα της Κοπτικής Ορθόδοξης Εκκλησίας της Αλεξάνδρειας, βλέπε Πάπας της Κοπτικής Ορθόδοξης Εκκλησίας της Αλεξάνδρειας.
Το παπικό κονκλάβιο είναι μια σύγκληση του Κολλεγίου των Καρδιναλίων για να εκλεγεί ένας νέος Επίσκοπος Ρώμης, επίσης γνωστός ως Πάπας. Ο πάπας θεωρείται από τους Ρωμαιοκαθολικούς ως ο αποστολικός διάδοχος του Αγίου Πέτρου και επίγεια κεφαλή της Ρωμαιοκαθολικής Εκκλησίας. Το κονκλάβιο έχει υπάρξει η διαδικασία για την επιλογή του πάπα επί περισσότερο από την μισή περίοδο ύπαρξης της εκκλησίας, και είναι η παλαιότερη μέθοδος σε χρήση για την επιλογή του ηγέτη ενός θεσμού.
Μια προϊστορία παρεμβάσεων στην παπική εκλογή και συνεπώς μακρές περίοδοι sede vacante μεταξύ των παπών, με αποκορύφωμα την μεσοβασιλεία του 1268–1271, προέτρεψε τον Πάπα Γρηγόριο Ι΄ να διατάξει κατά την Δεύτερη Σύνοδο της Λυών το 1274 ότι οι καρδινάλιοι εκλέκτορες θα έπρεπε να κλειδώνονται σε απομόνωση cum clave (στα λατινικά η φράση "με ένα κλειδί") και να μην τους επιτρέπεται να φύγουν μέχρι να εκλεγεί ένας νέος Επίσκοπος Ρώμης. Τα κονκλάβια διεξάγονται τώρα στην Καπέλα Σιξτίνα του Αποστολικού Παλατιού.
Από την Αποστολική Περίοδο, ο Επίσκοπος Ρώμης, όπως άλλοι επίσκοποι, επιλεγόταν με την συναίνεση του κλήρου και των λαϊκών της επισκοπής. Το σώμα των εκλεκτόρων ορίστηκε ακριβέστερα όταν, το 1059, το Κολλέγιο των Καρδιναλίων καθορίστηκε ως το μόνο σώμα εκλεκτόρων. Έκτοτε άλλες λεπτομέρειες της διαδικασίας έχουν δημιουργηθεί. Το 1970 ο Πάπας Παύλος ΣΤ΄ περιόρισε τους εκλέκτορες σε καρδινάλιους ηλικίας κάτω των 80 ετών. Οι διαδικασίες ορίστηκαν από τον Πάπα Ιωάννη Παύλο Β΄ στο αποστολικό σύνταγμα του Universi Dominici Gregis όπως τροποποιήθηκε από motu proprios του Πάπα Βενέδικτου ΙΣΤ΄ με ημερομηνία την 11η Ιουνίου 2007 και την 25η Φεβρουαρίου 2013. Μια υπερπλειοψηφία δύο τρίτων απαιτείται για να εκλεγεί ένας νέος πάπας τουλάχιστον κατά τις πρώτες τρεις εβδομάδες του κονκλαβίου, η οποία επίσης χρειάζεται την αποδοχή του προσώπου που εκλέχθηκε.
Ιστορική εξέλιξη
Οι διαδικασίες για την εκλογή του πάπα έχουν υποστεί σχεδόν δύο χιλιετίες εξέλιξης. Διαδικασίες παρόμοιες με το σημερινό σύστημα εισήχθηκαν το 1274 με την δημοσίευση του Ubi periculum από τον Γρηγόριο Ι΄, βάσει της δράσης των αξιωματούχων του Βιτέρμπο κατά την μεσοβασιλεία του 1268–1271.
Το εκλεκτοράτο
Καθώς οι Χριστιανικές κοινότητες σταθεροποιήθηκαν άρχισαν να εκλέγουν επισκόπους, επιλεγμένους από τον κλήρο και τους λαϊκούς της κοινότητας με την βοήθεια των επισκόπων γειτονικών επισκοπών.
Εξωτερικοί σύνδεσμοι
Κατηγορία:Καθολική Εκκλησία Κονκλαβιο
Κυβέρνηση Δημήτρη Χριστόφια 2008
Η Κυβέρνηση Δημήτρη Χριστόφια (28 Φεβρουαρίου 2008 - 28 Φεβρουαρίου 2013) ήταν η 11η κυβέρνηση της Κύπρου.
Ιστορικό
Η Κυβέρνηση Δημήτρη Χριστόφια προέκυψε μετά από τις προεδρικές εκλογές του 2008, στις οποίες ο Δημήτρης Χριστόφιας εξελέγη Πρόεδρος της Κυπριακής Δημοκρατίας με ποσοστό 53,36%, διαδεχόμενη την Κυβέρνηση Τάσσου Παπαδόπουλου 2003. Ο Δημήτρης Χριστόφιας είχε στον Α΄ γύρο τη στήριξη του ΑΚΕΛ, ενώ στον Β΄ γύρο είχε και τη στήριξη του ΔΗΚΟ και της ΕΔΕΚ.
Η τελετή εγκατάσταση του Δημήτρη Χριστόφια και η διαβεβαίωση του έγιναν στις 28 Φεβρουαρίου 2008 σε ειδική συνεδρία της Βουλής των Αντιπροσώπων. Την ίδια ημέρα οι υπουργοί έδωσαν τη νενομισμένη διαβεβαίωση.
Αλλαγές 2008
Στις 17 Δεκεμβρίου 2008 παραιτήθηκε ο Υπουργός Δικαιοσύνης Κύπρος Χρυσοστομίδης. Στη θέση του διορίστηκε ο Λουκάς Λουκά.
Αλλαγές 2010
Στις 2 Μαρτίου 2010 η ΕΔΕΚ αποχώρησε από την κυβέρνηση και οι δύο υπουργοί της, Μιχάλης Πολυνίκης και Νίκος Νικολαΐδης, παραιτήθηκαν. Στη θέση του Υπουργού Γεωργίας, Φυσικών Πόρων και Περιβάλλοντος διορίστηκε ο Δημήτρης Ηλιάδης και στη θέση του Υπουργού Συγκοινωνιών και Έργων διορίστηκε η Ερατώ Κοζάκου Μαρκουλλή.
Αλλαγές 2011
Τον Ιούλιο του 2011 παραιτήθηκε ο Υπουργός Άμυνας Κώστας Παπακώστας μετά την έκρηξη στη ναυτική βάση Ευάγγελος Φλωράκης. Για το ίδιο γεγονός παραιτήθηκε και ο Υπουργός Εξωτερικών Μάρκος Κυπριανού για λόγους ευθιξίας.
Τον Αύγουστο του 2011 το ΔΗΚΟ αποχώρησε από την κυβέρνηση και οι υπουργοί του παραιτήθηκαν. Ο Δημήτρης Χριστόφιας προέβη σε ανασχηματισμό της κυβέρνησης στις 5 Αυγούστου 2011. Οι αλλαγές στη σύνθεση της κυβέρνησης ήταν:
Στις 17 Οκτωβρίου 2011 διορίστηκε στη θέση του Υφυπουργού Προεδρίας για ευρωπαϊκά θέματα ο Ανδρέας Μαυρογιάννης με αρμοδιότητα την προπαρασκευαστική εργασία για την ανάληψη την κυλιόμενης προεδρία του Συμβουλίου της Ευρωπαϊκής Ένωσης το εξάμηνο Ιούλιος 2012 - Δεκέμβριος 2012. Η θητεία του ολοκληρώθηκε στις 31 Ιανουαρίου 2013.
Αλλαγές 2012
Στις 16 Μαρτίου 2012 παραιτήθηκε ο Υπουργός Οικονομικών Κίκης Καζαμίας για λόγους υγείας. Στις θέση του διορίστηκε ο Βάσος Σιαρλή.
Στις 20 Μαρτίου 2012 στη θέση του Υπουργοί Εμπορίου, Βιομηχανίας και Τουρισμού διορίστηκε ο Νεοκλής Συλικιώτης και στη θέση της Υπουργού Εσωτερικών διορίστηκε η Ελένη Μαύρου.
Στις 12 Οκτωβρίου 2012 παραιτήθηκε ο Υπουργός Υγείας Σταύρος Μαλάς για να διεκδικήσει το αξίωμα του προέδρου στις Προεδρικές Εκλογές του 2013. Στη θέση του διορίστηκε η Ανδρούλα Αγρότου.
Παραπομπές
Χριστοφια Δημητρη 2008
Μηχανική όραση
Η μηχανική όραση, υπολογιστική όραση ή τεχνητή όραση είναι ένα επιστημονικό πεδίο της τεχνητής νοημοσύνης το οποίο επιχειρεί να αναπαράγει αλγοριθμικά την αίσθηση της όρασης, συνήθως σε ηλεκτρονικό υπολογιστή ή ρομπότ. Η μηχανική όραση σχετίζεται με τη θεωρία και την τεχνολογία που εμπλέκονται στη σχεδίαση και κατασκευή συστημάτων που λαμβάνουν και αναλύουν δεδομένα από ψηφιακές εικόνες. Τα εν λόγω δεδομένα μπορούν να είναι φωτογραφίες, βίντεο, όψεις από πολλαπλές κάμερες, πολυδιάστατες εικόνες από ιατρικό σαρωτή κλπ.
Η μηχανική όραση επιδιώκει να εφαρμόσει θεωρίες και μοντέλα στην κατασκευή μηχανικών συστημάτων με δυνατότητα όρασης. Παραδείγματα εφαρμογών τέτοιων συστημάτων είναι τα εξής:
Η μηχανική όραση μπορεί επίσης να περιγραφεί ως συμπλήρωμα (αλλά όχι απαραιτήτως αντίθετο) της βιολογικής όρασης. Στην τελευταία, μελετώνται η οπτική αντίληψη στους ανθρώπους και τα ζώα με αποτέλεσμα μοντέλα για το πώς αυτά τα συστήματα λειτουργούν υπό το πρίσμα των φυσιολογικών διαδικασιών. Η μηχανική όραση από την άλλη μελετά και περιγράφει το τεχνητά συστήματα όρασης που εφαρμόζονται σε λογισμικό ή/και σε υλικό υπολογιστών. Η διεπιστημονική ανταλλαγή μεταξύ της βιολογικής και υπολογιστικής όρασης αποδεικνύεται όλο και περισσότερο καρποφόρα και για τους δύο τομείς.
Ιστορικό
Ιστορικά, η υπολογιστική όραση αναδύθηκε μετά το 1980 ως αποτέλεσμα επέκτασης του πεδίου της πληροφορικής το οποίο καλείται ψηφιακή επεξεργασία εικόνας σε αλγορίθμους ανάλυσης και κατανόησης εικόνων. Είχαν προηγηθεί η μαθηματική μοντελοποίηση της φυσικής όρασης, έστω σε ένα βασικό επίπεδο, και οι πρώτες προσπάθειες για αναπαραγωγή της αίσθησης της όρασης σε αυτόνομα ρομπότ. Ως τότε ο όρος μηχανική όραση σχετιζόταν με την ηλεκτρολογία και τη ρομποτική, συνήθως σε βιομηχανικό πλαίσιο. Κατά τη δεκαετία του 1980, μετά την εμφάνιση της υπολογιστικής όρασης, οι δύο όροι σταδιακά συνέκλιναν και συγχωνεύθηκαν ως επιστημονικά πεδία, σαν διακριτός τομέας της τεχνητής νοημοσύνης με εφαρμογές όχι μόνο στη ρομποτική αλλά και σε δεκάδες ακόμα κλάδους.
Από τη δεκαετία του 1990 κι έπειτα η μηχανική όραση έχει γνωρίσει αλματώδη ανάπτυξη, έχει συνδεθεί με το γνωστικό πεδίο της μηχανικής μάθησης και έχει δώσει σημαντικά απτά αποτελέσματα, με αλγορίθμους όρασης πραγματικού χρόνου να υλοποιούνται ακόμα και σε φτηνά κινητά τηλέφωνα εξοπλισμένα με κάμερα. Στο εν λόγω πλαίσιο, η μηχανική όραση έχει διαδραματίσει θεμελιώδη ρόλο στην εξέλιξη της ενισχυμένης πραγματικότητας.
Μετά την ευρύτατη διάδοση του Kinect, ενός καινοτόμου περιφερειακού διασύνδεσης μεταξύ χρηστών και υπολογιστικών συστημάτων, και τη σχετική άνθιση του τριδιάστατου (στερεοσκοπικού) οπτικού περιεχομένου ύστερα από τη μεγάλη επιτυχία της κινηματογραφικής ταινίας Άβαταρ το 2009, η μηχανική όραση έχει αρχίσει να εξετάζει πιο ενδελεχώς και την αξιοποίηση δεδομένων βάθους (π.χ. από στερεοσκοπική κάμερα ή ξεχωριστούς αισθητήρες βάθους) για την επίτευξη των στόχων της.
Αντικείμενα και σχέση με άλλα επιστημονικά πεδία
Οι υποκατηγορίες της μηχανικής όρασης περιλαμβάνουν την κατανόηση σκηνής, την ανίχνευση συμβάντων, την ανίχνευση κίνησης, την αναγνώριση αντικειμένων, την ευρετηριοποίηση, την αναγνώριση κίνησης και την τριδιάστατη ανακατασκευή (παραγωγή τριδιάστατων μοντέλων της σκηνής από δεδομένα εικόνας / βίντεο). Σε σχέση με άλλα, συγγενή γνωστικά πεδία, η μηχανική όραση διαφοροποιείται ως εξής:
Βιβλιογραφία
Κατηγορία:Τεχνητή νοημοσύνη Κατηγορία:Ψηφιακή Επεξεργασία Εικόνας Κατηγορία:Αναδυόμενες τεχνολογίες
Χαρακτήρες του Star Wars
μικρογραφία|250x250εσ|Λογότυπο του Star Wars. Αυτή η λίστα χαρακτήρων από το franchise Star Wars περιέχει μόνο αυτούς που θεωρούνται μέρος του επίσημου κανόνα του Πολέμου των Άστρων, από τις αλλαγές που έκανε η Lucasfilm τον Απρίλιο του 2014. Μετά την εξαγορά της από την The Walt Disney Company το 2012, η ​​Lucasfilm μετονομάζει το μεγαλύτερο μέρος των μυθιστορημάτων, κόμικς, βιντεοπαιχνιδιών και άλλων έργων που παράγονται ξεκινώντας από την πρώτη ταινία Star Wars του 1977 ως Star Wars Legends και τα κήρυξαν μη κανονικά για το υπόλοιπο franchise. Ως εκ τούτου, η λίστα περιέχει μόνο πληροφορίες από τις ταινίες Skywalker Saga, την τηλεοπτική σειρά κινουμένων σχεδίων Star Wars: The Clone Wars του 2008 και έργα που δημοσιεύθηκαν μετά τον Απρίλιο του 2014.
Άνθρωποι
Η παρουσία απλών ανθρώπων στην ιστορία είναι σημαντική δραματικά και η πρώτη ταινία αποδεικνύει την ευπάθεια και την αδυναμία τους. Η εισαγωγή του Λουκ Σκαϊγουώκερ στις αρχές της πρώτης ταινίας ξαναγράφηκε για να αποδειχθεί αυτό.
Υπερασπιστές της Δύναμης
Χαρακτήρες άνθρωποι ευαίσθητοι στην Δύναμη χωρίζονται σε Τζεντάι και αυτούς που συνδέονται με την Φωτεινή Πλευρά της Δύναμης και στους Σιθ και εκείνους που συνδέονται με τη Σκοτεινή Πλευρά (π.χ. κυνηγοί Τζεντάι που εκπαιδεύονται από τον Νταρθ Βέιντερ και υπηρετούν την Αυτοκρατορία).
Μανταλόριανς (Μανδαλώριοι)
Οι Μανδαλώριοι (ή Μανταλόριανς) είναι μια κουλτούρα ανθρώπων από τον πλανήτη Μάνταλορ με ισχυρές πολεμικές παραδόσεις. Οι περισσότεροι από αυτούς φορούν πανοπλία και κράνη, και ένα ατσάλινο υλικό ανθεκτικό σε όπλα λέιζερ φτιαγμένο στον Μάνταλορ. Η κουλτούρα των Μανδαλωρίων συνεχίστηκε από ανθρώπους με καταγωγή από Μανταλόρ και γύρω από τον γαλαξία. Το όνομα του πλανήτη τους, "Μάνταλορ" (ή Μάνδαλωρ), είναι το ίδιο με τον τίτλο που δόθηκε στον αρχηγό τους. Οι Μανδαλώριοι συσχετίζονται επίσης με το σκοτεινόσπαθο (darksaber, αντίθετο του lightsaber = φωτόσπαθο), ένα σπαθί όμοιο με τα φωτόσπαθα αλλά με μαύρη λεπίδα που χτίστηκε από τον Τάρε Βίζσλα, τον πρώτο Μανδαλώριο Τζεντάι, και έκτοτε έχει γίνει σύμβολο εξουσίας για τους Μανδαλώριους και μεταφέρεται από τον έναν ηγέτη στον επόμενο.
Οικογένεια Ρεν (Wren)
εναλλ.=Η φωνή του Παζ Βίζσλα χαρίζεται από τον Τζον Φαβρό, δημιουργό και παραγωγό της σειράς The Mandalorian.|μικρογραφία|282x282εσ|Η φωνή του Παζ Βίζσλα [[Φωνητική ηθοποιία|χαρίζεται από τον Τζον Φαβρό, δημιουργό και παραγωγό της σειράς The Mandalorian.]]
Γαλαξιακή Δημοκρατία
Η Γαλαξιακή Δημοκρατία είναι μια δημοκρατική κυβέρνηση, που εποπτεύεται από μια Γαλαξιακή Γερουσία, η οποία κυβερνούσε το μεγαλύτερο μέρος του γνωστού γαλαξία για χιλιάδες χρόνια. Με τη βοήθεια του Τάγματος των Τζεντάι, διατήρησε τη διαγαλαξιακή ειρήνη, αλλά κατά τη διάρκεια των τελευταίων ετών, έγινε εξαιρετικά διεφθαρμένη, προκαλώντας πολλούς πλανήτες και συστήματα να εγκαταλείψουν τη Δημοκρατία και να σχηματίσουν τη Συνομοσπονδία Ανεξάρτητων Συστημάτων. Η επακόλουθη σύγκρουση μεταξύ των δύο ομάδων έγινε γνωστή ως Πόλεμοι των Κλώνων, τους οποίους, ο Ανώτατος Καγκελάριος Πάλπατιν, και κρυφά Άρχοντας των Σιθ Νταρθ Σίντιους και εγκέφαλος πίσω από τους πολέμους, εκμεταλλεύτηκε ώστε να χειραγωγήσει τους γερουσιαστές και τους πολίτες της Δημοκρατίας για να υποστηρίξει τα σχέδιά του για την αναδιοργάνωση της κυβέρνησης σε Γαλαξιακή Αυτοκρατορία με σκοπό τη διαγαλαξιακή «ειρήνη». Η Δημοκρατία χρησιμεύει ως πρωταγωνιστική φατρία της τριλογίας πρίκουελ, η οποία απεικονίζει την πτώση και τη μετατροπή της σε Αυτοκρατορία.
Κλώνοι στρατιώτες
αριστερά|μικρογραφία|245x245εσ|Η εξέλιξη των πανοπλιών των Κλώνων στρατιωτών και των Stromtroopers απεικονισμένοι από cosplayers. Οι κλώνοι στρατιώτες είναι φανταστικοί στρατιώτες του Μεγάλου Στρατού της Δημοκρατίας. Τους βλέπουμε στο Επεισόδιο ΙΙ: Η Επίθεση των Κλώνων (2002), Επεισόδιο ΙΙΙ: Η εκδίκηση των Σιθ (2005), Ο πόλεμος των κλώνων (2008), όπως και στην τηλεοπτική σειρά Rebels. Τέλος εμφανίζονται σε όλα τα κόμικς, τα μυθιστορήματα και τα βιντεοπαιχνίδια του σύμπαντος του Star Wars.
Οι κλώνοι στρατιώτες είναι γενετικά τροποποιημένοι άνθρωποι φτιαγμένοι απο τον κυνηγό κεφαλών Τζάνγκο Φετ. Κάτω από την εντολή του Τάγματος των Τζεντάι, οι στρατιώτες κλώνοι αγωνίζονται στο πλευρό της Γαλαξιακής Δημοκρατίας κατά τη διάρκεια των Πολέμων των Κλώνων (που πήραν το όνομά τους από τους στρατιώτες). Στο τέλος των πολέμων, αναγκάζονται (από ένα χειρουργικά εμφυτευμένο τσιπ) να σφαγιάσουν τους Τζεντάι. Μετά τη μετατροπή της Δημοκρατίας σε Γαλαξιακή Αυτοκρατορία, οι στρατιώτες κλώνοι αποκαλούνται "Στρατιώτες Εισβολής" (Stormtroopers). Λόγω του υπερπληθωρισμού και της ανεργίας που προήλθαν απο το "προϊόν" του Πάλπατιν, οι κλώνοι τελικά καταργούνται με πλέον σκοπό την στρατολόγιση πολιτών.
Στο Η επίθεση των Κλώνων και το Η εκδίκηση των Σιθ, όλοι οι στρατιώτες κλώνοι είναι εικόνες φτιαγμένες από υπολογιστή και παίρνουν την φωνή τους από τον Τεμουέρα Μόρισον, ο οποίος έπαιξε τον ρόλο του Τζάνγκο Φετ. Τα παιδιά κλώνοι στρατιώτες παίχτηκαν απο τον Ντάνιελ Λόγκαν, ο οποίος επίσης έπαιξε τον Μπόμπα Φετ (κλώνο γιο του Τζάνγκο) και οι στρατιώτες κλώνοι ως νεαροί άνδρες παίχτηκαν απο τον Μπόντι Τέιλορ, ο οποίος χρειάστηκε να γυριστεί σε πολλά πλάνα τα οποία ενώθηκαν ώστε να εμφανιστεί σαν πλήθος στρατιωτών στην Τίποκα Σίτι και σε μερικές περιπτώσεις, σε μακρινές λήψεις, ήταν εντελώς ψηφιακός.
Συνομοσπονδία Ανεξάρτητων Συστημάτων
Η Συνομοσπονδία Ανεξάρτητων Συστημάτων (Confederacy of Independent Systems, CIS) είναι μια οργάνωση πολλαπλών πλανητών και συστημάτων που αποτελούσαν παλαιότερα μέρος της Γαλαξιακής Δημοκρατίας, οι οποίοι πλανήτες αποφάσισαν να αποχωρήσουν αφού ενοχλήθηκαν με τη διαφθορά και την αδικία στη Γαλαξιακή Γερουσία. Σχηματισμένη από τον Κόμη Ντούκου υπό τις διαταγές του αφεντικού του, Νταρθ Σίντιους, είναι ο κύριος ανταγωνιστικός παράγοντας της prequel τριλογίας. Οι περισσότεροι από τους πλανήτες που απαρτίζουν τη Συνομοσπονδία προσπάθησαν να κερδίσουν την ελευθερία τους με τη βία, συμμετέχοντας στον τριετή πολεμο των κλώνων με τη Δημοκρατία χρησιμοποιώντας έναν στρατό ρομπότ μάχης. Μόλις ο Σίντιους (Πάλπατιν) πέτυχε τον στόχο του, να τρομάξει το λαό της Δημοκρατίας ώστε να υποστηρίξει τα σχέδιά του για τη δημιουργία μιας Γαλαξιακής Αυτοκρατορίας, τερμάτισε τους Πολέμους των Κλώνων, στέλνοντας τον νέο μαθητευόμενό του, Νταρθ Βέιντερ, να σκοτώσει τους ηγέτες του Συμβουλίου των Σχησματικών. Τα υπόλοιπα συστήματα της Συνομοσπονδίας απορροφήθηκαν στη συνέχεια στη νεοσυσταθείσα Αυτοκρατορία.
Γαλαξιακή Αυτοκρατορία
Η Πρώτη Γαλαξιακή Αυτοκρατορία είναι μια αυτοκρατορία που σχηματίστηκε από τον Αυτοκράτορα Πάλπατιν στο τέλος των Πολέμων των Κλώνων, αντικαθιστώντας την παλιά Γαλαξιακή Δημοκρατία. Η άνοδος του Πάλπατιν στην εξουσία και ο χειρισμός της Γαλαξιακής Γερουσίας για την υποστήριξη των σχεδίων του για το σχηματισμό μιας αυτοκρατορίας και την εξόντωση του Τάγματος των Τζεντάι με σκοπό τη διαγαλαξιακή «ειρήνη» απεικονίζονται στην prequel τριλογία. Στην αρχική τριλογία, η Αυτοκρατορία χρησιμεύει ως ο κύριος ανταγωνιστικός παράγοντας. Στο αποκορύφωμά της, η Αυτοκρατορία επέκτεινε το μεγαλύτερο μέρος του γνωστού γαλαξία του Star Wars. Η Αυτοκρατορία τελικά ηττήθηκε από τη Συμμαχία των Επαναστατών και κατέρρευσε, αλλά μερικά απομεινάρια συνέχισαν να υπάρχουν για 30 χρόνια και επανενώθηκαν για να σχηματίσουν το Πρώτο Τάγμα.
Μάχη της Αλιάρτου
Η μάχη της Αλιάρτου πραγματοποιήθηκε το 395 π.Χ. στα πλαίσια του Κορινθιακού πολέμου, στην Αλίαρτο της Βοιωτίας. Αντίπαλοι ήταν, από τη μια πλευρά οι Θηβαίοι και οι Αθηναίοι, εναντίον των Σπαρτιατών και των συμμάχων τους.
Χαρακτήρες του Star Wars
Γαλαξιακή Αυτοκρατορία
Οι Στορμτρούπερς είναι τα ελίτ, απρόσωπα επιθετικά στρατεύματα που υπηρετούν το στρατό της Αυτοκρατορίας. Αρχικά οι κλώνοι στρατιώτες του στρατού της Δημοκρατίας, με την πάροδο του χρόνου έγιναν ως επί το πλείστον ανθρώπινοι νεοσύλλεκτοι.
Μάχη της Αλιάρτου
Προοίμιο
Οι εχθροπραξίες του Κορινθιακού πολέμου άρχισαν με εισβολή των Θηβαίων στη φιλική προς τους Σπαρτιάτες Φωκίδα. Οι Σπαρτιάτες έσπευσαν να βοηθήσουν τους συμμάχους τους Φωκείς, στέλνοντάς τους το στρατηγό τους Λύσανδρο για να αναλάβει την αρχηγία του στρατού των Φωκέων και άλλων φιλικών κρατών της Κεντρικής Στερεάς Ελλάδας. Στρατηγικός του στόχος ήταν η εισβολή στη Βοιωτία από τα βορειοδυτικά, ενώ ο βασιλιάς της Σπάρτης Παυσανίας θα εισέβαλε στη χώρα από το νότο. Οι Θηβαίοι, για να αντιμετωπίσουν την απειλή, συνήψαν αμυντική συμμαχία με τους Αθηναίους ενώ οι Κορίνθιοι, αν και τυπικά σύμμαχοι της Σπάρτης, αρνήθηκαν να συμμετάσχουν στην εκστρατεία εναντίον των Βοιωτών.
Ο Λύσανδρος, επικεφαλής του στρατού των στερεοελλαδιτών συμμάχων του, κατέλαβε τον Ορχομενό και πολιόρκησε την Αλίαρτο.
Η μάχη
Αρχικά, μερίδα κατοίκων της Αλιάρτου πείστηκε να παραδώσει την πόλη στον Λυσανδρο αλλά οι συμπολίτες τους αποσόβησαν το εγχείρημα. Τότε οι Θηβαίοι εμπιστεύτηκαν την άμυνα της πόλης σε Αθηναϊκό στρατιωτικό σώμα και οι ίδιοι κινήθηκαν εναντίον του Λυσάνδρου. Αυτός, θεωρώντας ότι ο στρατός του ήταν κατώτερης αξίας από το θηβαϊκό, απέφυγε να δώσει μάχη και παρατάχθηκε αμυντικά σε ένα κοντινό λόφο, περιμένοντας το στρατό του Παυσανία ενώ από την πλευρά τους οι Θηβαίοι έστειλαν ένα απόσπασμα να ενισχύσει τη φρουρά της Αλιάρτου. Αλλά, μετά από κάποιο χρονικό διάστημα, ο Λύσανδρος αποφάσισε να επιτεθεί και κινήθηκε προς την πόλη. Όμως οι Θηβαίοι ακολούθησαν το στρατό του και του επιτέθηκαν από τα νώτα ενώ η φρουρά της πόλης τον προσέβαλλε κατά μέτωπο. Από την αρχή της μάχης σκοτώθηκε, ενώ ο στρατός του διαλύθηκε χάνοντας 1.000 άντρες. Οι Θηβαίοι έχασαν 300 άντρες, κυρίως παλιούς φίλους των Σπαρτιατών, οι οποίοι έπεσαν πολεμώντας ηρωικά, προκειμένου να απαλλαγούν από τις υποψίες για φιλολακωνισμό.
Χαρακτήρες του Star Wars
Αντίσταση
Η Αντίσταση είναι μια στρατιωτική οργάνωση που ιδρύθηκε από και ηγείται η Λέια Οργκάνα, και η οποία οργάνωση θα λειτουργήσει ως διάδοχος της Επαναστατικής Συμμαχίας. Πολέμησε κατά της Πρώτης Τάξης (ή Πρώτο Τάγμα) για να υπερασπιστεί τη Καινούργια Δημοκρατία και να διατηρήσει την ειρήνη στον γαλαξία, 30 χρόνια μετά το τέλος του Γαλαξιακού Εμφυλίου Πολέμου. Είναι η πρωταγωνιστική φατρία της σίκουελ τριλογίας.
Καινούργια Δημοκρατία
Η Καινούργια Δημοκρατία του σύμπαντος του Star Wars είναι μια δημοκρατική κυβέρνηση που ιδρύθηκε μετά την ήττα της Γαλαξιακής Αυτοκρατορίας. Σχηματίστηκε από την Επαναστατική Συμμαχία και προοριζόταν ως αντικατάσταση της παλιάς Γαλαξιακής Δημοκρατίας. Κυβερνούσε το μεγαλύτερο μέρος του γνωστού γαλαξία, μέχρι που έπεσε αφού το Πρώτο Τάγμα κατέστρεψε την πρωτεύουσά της, το σύστημα Χόζνιαν Πράιμ. Η Καινούργια Δημοκρατία εμφανίζεται μόνο εν συντομία στην σίκουελ τριλογία (πλέον επεισόδια Ι, ΙΙ και ΙΙΙ), αλλά έχει μια πιο εμφανή παρουσία σε συναφή έργα.
Μάχη της Αλιάρτου
Μετά τη μάχη
Ο βασιλιάς Παυσανίας έμαθε τα δυσάρεστα νέα ενώ βάδιζε εναντίον των Θεσπιών. Εκεί βρήκε παρατεταγμένους τους Θηβαίους, ενισχυμένους με αθηναϊκό εκστρατευτικό σώμα υπό το στρατηγό Θρασύβουλο. Ο Παυσανίας κρίνοντας, μαζί με τους αξιωματικούς του, ότι ο συσχετισμός των δυνάμεων ήταν δυσμενής για το στρατό του (υστερούσε στο ιππικό) και εκτιμώντας το ανεβασμένο ηθικό των Θηβαίων και το χαμηλό ηθικό των δικών του συμμάχων, αποφάσισε να ζητήσει ανακωχή για να θάψει τους νεκρούς της μάχης της Αλιάρτου. Οι Θηβαίοι δέχτηκαν με τον όρο να εκκενώσει τη Βοιωτία, όπως και έγινε. Κατά την αποχώρηση του Παυσανία, φέρθηκαν περιφρονητικά στο στρατό του.
Πίσω στη Σπάρτη, η οργή για την υποχώρηση του Παυσανία οδήγησε σε πολύ σοβαρές κατηγορίες εναντίον του. Τον κατηγόρησαν ότι επίτηδες προκάλεσε, με την καθυστέρησή του, την ήττα του Λυσάνδρου, ο οποίος ήταν προσωπικός εχθρός του, και ότι προσέβαλλε την σπαρτιατική τιμή με το να ζητήσει ανακωχή για να πάρει τους νεκρούς του. Επίσης, θεωρήθηκε υπεύθυνος για την αποκατάσταση της δημοκρατίας στην Αθήνα, μετά την πτώση των Τριάκοντα Τυράννων. Τελικά ο Παυσανίας πρόλαβε να διαφύγει από τη Σπάρτη, πριν εισαχθεί σε δίκη. Καταδικάστηκε ερήμην σε θάνατο.
Η ήττα και η αποχώρηση των Σπαρτιατών από τη Βοιωτία ενθάρρυνε και άλλα ελληνικά κράτη, όπως την Κόρινθο, τα Μέγαρα, το Άργος, τις ευβοϊκές πόλεις, τους Ακαρνάνες, το Κοινό της Χαλκιδικής και τη Λάρισα να συμμαχήσουν με τους Βοιωτούς και τους Αθηναίους. Ο αντιλακωνικός συνασπισμός που δημιουργήθηκε σύστησε συμμαχικό συμβούλιο με έδρα την Κόρινθο.
Χαρακτήρες του Star Wars
Πρώτο Τάγμα
Όπως και η Αυτοκρατορία πριν από αυτήν, το Πρώτο Τάγμα χρησιμοποιεί τους στορμτρούπερς (στρατιώτες εισβολές) ως βασικό στρατό της. Οι περισσότεροι στορμτρούπερς είναι παιδιά που είχαν απαχθεί από τα σπίτια τους και υπέστησαν πλύση εγκεφάλου για να εξυπηρετήσουν το Πρώτο Τάγμα.
Μάχη της Αλιάρτου
Πηγές
Αλιαρτος Αλιαρτος Αλιαρτος Αλιαρτου Μαχη Αλιαρτος 395 π.Χ.
Κατάλογος δημάρχων Ουάσιγκτον
Δήμαρχος-Επίτροπος της Περιφέρειας της Κολούμπια (1967-1975)
Το 1967, ο Πρόεδρος Λίντον Τζόνσον παρουσίασε στο Κογκρέσο ένα σχέδιο για την αναδιοργάνωση της διοίκησης της Περιφέρειας της Κολούμπια. Το σύστημα των τριών επιτρόπων αντικαταστάθηκε από μια διοίκηση με επικεφαλής έναν μόνο δήμαρχο-επίτροπο, έναν βοηθό δήμαρχο-επίτροπο και ένα εννεαμελές περιφερειακό συμβούλιο, διορισμένο από τον πρόεδρο. Ο δήμαρχος-επίτροπος και ο βοηθός του θα υπηρετούσαν τετραετή θητεία, ενώ τα μέλη του συμβουλίου τριετή. Ενώ το συμβούλιο ήταν επίσημα μη κομματικό, το πολύ έξι από τα μέλη του Συμβουλίου μπορούσαν να είναι του ίδιου πολιτικού κόμματος. Τα μέλη του Συμβουλίου όφειλαν να εργάζονται με μερική απασχόληση. Όλα τα μέλη του συμβουλίου, ο δήμαρχος-επίτροπος και ο βοηθός του έπρεπε να είναι κάτοικοι της Περιφέρειας της Κολούμπια για τα τρία χρόνια που προηγήθηκαν του διορισμού. Όλοι υποχρεούνταν να είναι κάτοικοι της Περιφέρειας κατά τη διάρκεια της θητείας τους.
Δήμαρχοι της Περιφέρειας της Κολούμπια (1975-σήμερα)
Από το 1975 η Περιφέρεια της Κολούμπια διοικείται από έναν αιρετό δήμαρχο και ένα περιφερειακό συμβούλιο (μέσω λαϊκής ψηφοφορίας).
Γ.Σ. Ερμής Αγιάς
Ο Γυμναστικός Σύλλογος Επαρχίας Αγιάς «ο Ερμής» είναι ελληνικό αθλητικό σωματείο που δραστηριοποιείται στην κωμόπολη της Αγιάς Λάρισας, στην Περιφερειακή Ενότητα Λάρισας. Επίσημο έτος ίδρυσής του είναι το 1984. Αντλεί το όνομά του από τον αρχαιοελληνικό θεό Ερμή, αγγελιοφόρου των θεών, ψυχοπομπού, προστάτη του εμπορίου και των κλεφτών. Έδρα όλων των τμημάτων του συλλόγου είναι το Κλειστό Γυμναστήριο Αγιάς, χωρητικότητας 300 καθήμενων θεατών. Οι αθλητές του αγωνίζονται με χρώματα το μπλε και το λευκό. Ο σύλλογος διαθέτει τμήμα καλαθοσφαίρισης ανδρών και τμήμα πετοσφαίρισης γυναικών.
Τμήμα καλαθοσφαίρισης ανδρών
Την αγωνιστική περίοδο 2014-15 ο σύλλογος αναδείχθηκε τόσο Πρωταθλητής όσο και Κυπελλούχος Θεσσαλίας, με αποτέλεσμα να λάβει το πρώτο του εισιτήριο για τα εθνικά Πρωταθλήματα. Την επόμενη χρονιά, 2015-16, κατέκτησε την κορυφή του τελικού βαθμολογικού πίνακα του 1ου Ομίλου Βορρά στη Γ΄ Εθνική. Την τέταρτη συνεχόμενη άνοδό του πέτυχε την περίοδο 2017-18, οπότε και δεν κατέκτησε την πρωτιά αλλά ήταν από τους πρώτους επιλαχόντες σε περίπτωση ανακατατάξεων.
Συμφωνία με Γ.Σ. Ηρακλή Θεσσαλονίκης
Στις 20 Ιουλίου 2022 ανακοινώθηκε η συμφωνία μεταξύ των ανδρικών τμημάτων καλαθοσφαίρισης του Γ.Σ. Ηρακλή Θεσσαλονίκης και του Γ.Σ. Ερμή Αγιάς. Η ομάδα της Αγιάς Λάρισας συνεχίζει να χρησιμοποιεί την επωνυμία «'''Γ.Σ. Ερμής Αγιάς'''», αλλά χρησιμοποιεί το σήμα και τα χρώματα του Γ.Σ. Ηρακλή Θεσσαλονίκης και έχει ως έδρα το Ιβανώφειο Κλειστό Γυμναστήριο. Από την αγωνιστική περίοδο 2022-2023, ο Ηρακλής Θεσσαλονίκης αγωνίζεται ως Καλαθοσφαιρική Ανώνυμη Εταιρεία (Κ.Α.Ε.) με την επωνυμία «Ηρακλής 2022 Κ.Α.Ε.» στην Elite League.
Εξέταση Καναδικής Ιθαγένειας
Η εξέταση
Η εξέταση διαρκεί 30 λεπτά και περιέχει 20 ερωτήσεις πολλαπλών επιλογών. Οι υποψήφιοι για ιθαγένεια πρέπει να απαντήσουν σωστά τουλάχιστον 15 (75%) ερωτήσεις για να περάσουν επιτυχώς το τεστ.
Περιεχόμενο της εξέτασης
Η εξέταση περιέχει ερωτήσεις που προέρχονται από περίπου 200 ομάδες και βασίζεται στο περιεχόμενο του επίσημου οδηγού «Discover Canada (The Rights and Responsibilities of Citizenship)». Η εξέταση θέτει ερωτήσεις σχετικές με τα ακόλουθα θέματα:
Οι καναδικές αξίες, όπως η δημοκρατία, η φυλετική ισότητα και τα ανθρώπινα δικαιώματα, τονίζονται πολύ περισσότερο σε αυτήν τη νέα έκδοση. Οι εγγενείς ρίζες και ο πληθυσμός του Καναδά απεικονίζονται επίσης πολύ καλύτερα.
Η εξέταση αξιολογεί επίσης τις γλωσσικές ικανότητες. Για να περάσει την εξέταση, ο αιτών πρέπει να κατανοήσει απλές προτάσεις και ερωτήσεις και να εκφέρει απλές πληροφορίες στο προσωπικό του καναδικού υπουργείου Μετανάστευσης, Προσφύγων και Ιθαγένειας ή στα γαλλικά ή στα αγγλικά.
Στις 15 Μαρτίου 2010, παρουσιάστηκε μια νέα πιο διεξοδική εξέταση. Αυτή η εξέταση βασίζεται σε έναν μακρύτερο οδηγό 63 σελίδων που ονομάζεται Discover Canada. Αυτό δίνει στους μετανάστες μια πιο πλούσια εικόνα για την ιστορία, τον πολιτισμό, τον νόμο και την πολιτική του Καναδά. Ταυτόχρονα, οι μετανάστες υποχρεούνται να απομνημονεύουν περισσότερα στοιχεία για την εξέταση.
Ποσοστό αποτυχίας
Το ποσοστό αποτυχίας στην εξέταση ιθαγένειας ήταν χαμηλό μέχρι πρόσφατα· το 2008, περίπου το 4% των 145.000 υποψηφίων απέτυχαν.
Μετά την επιτυχία
Όταν ο αιτών πληροί το πρότυπο των 15 σωστών απαντήσεων και ο κριτής ιθαγένειας θεωρεί ότι ο αιτών πληροί όλες τις προϋποθέσεις για την ιθαγένεια, ο αιτών είτε καλείται να παραστεί σε τελετή ιθαγένειας εντός έξι μηνών είτε λαμβάνει ερωτηματολόγιο διαμονής που ζητάει περαιτέρω αποδείξεις ότι ζει στον Καναδά.
Εάν η απαραίτητη προϋπόθεση γνώσεως της αγγλικής ή γαλλικής γλώσσας βρίσκεται σε αμφισβήτηση, τότε προγραμματίζεται ακρόαση με κριτή ιθαγένειας.
Ο αιτών υποχρεούται να ορκιστεί ή να επιβεβαιώσει έναν όρκο και του προσκομίζεται Πιστοποιητικό Ιθαγένειας.
Εθνική Βραζιλίας (ποδόσφαιρο γυναικών)
Η εθνική ομάδα ποδοσφαίρου γυναικών της Βραζιλίας είναι το αντιπροσωπευτικό συγκρότημα της Βραζιλίας στις ποδοσφαιρικές διοργανώσεις γυναικών. Τελεί υπό τον έλεγχο της Συνομοσπονδία Ποδοσφαίρου Βραζιλίας η οποία είναι μέλος της Νοτιοαμερικανικής Συνομοσπονδίας Ποδοσφαίρου (CONMEBOL).
Η ομάδα τερματησε στην τρίτη θέση στο Παγκόσμιο Κύπελλο του 1999 και στη δεύτερη το 2007, χάνοντας στον τελικό από τη Γερμανία με 2–0. Το 1998 και το 1999, η ομάδα ήταν φιναλίστ του Κυπέλλου ΗΠΑ Γυναικών. Κατέκτησε επίσης το ασημένιο μετάλλιο δύο φορές σε Ολυμπιακούς Αγώνες, το 2004 και το 2008, έχοντας επίσης καταλάβει την τέταρτη θέση στις δύο προηγούμενες διοργανώσεις. Η Βραζιλία αποτελεί την ποιο επιτυχημένη εθνική ομάδα γυναικών στη Νότια Αμερική, έχοντας κερδίσει τις τέσσερις πρώτες διοργανώσεις του Κόπα Αμέρικα. Από το 1999 διεκδικεί επί ίσοις όροις τον παγκόσμιο τίτλο.
Ιστορία
Ο πρώτος αγώνας της εθνικής ομάδας ποδοσφαίρου γυναικών της Βραζιλίας, ήταν αυτός απέναντι στις Ηνωμένες Πολιτείες στις 22 Ιουλίου του 1986, στον οποίο οι Αμερικανίδες επικράτησαν με 2–1.
Στατιστική
Στις 25 Μαρτίου του 2016, η εθνική ομάδα ποδοσφαίρου γυναικών της Βραζιλίας βρισκόταν στην 8η θέση της Παγκόσμιας Κατάταξης της ΦΙΦΑ (FIFA Women's World Rankings).
Εξωτερικοί σύνδεσμοι
Κατηγορία:Εθνική Βραζιλίας (ποδόσφαιρο) Βραζιλια
Sabbath Bloody Sabbath
Sabbath Bloody Sabbath είναι ο τίτλος του πέμπτου στούντιο δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε το Δεκέμβριο του 1973 μέσω της δισκογραφικής εταιρείας "Vertigo".
Ιστορία του δίσκου
Μετά το τέλος της περιοδείας για την προώθηση του "Volume 4" την άνοιξη του 1973, οι Black Sabbath επέστρεψαν στο Λος Άντζελες με σκοπό τη δημιουργία νέων τραγουδιών για τον επόμενο δίσκο τους. Για το λόγο αυτό νοίκιασαν ένα σπίτι στην περιοχή του Μπελ Αιρ, αλλά η κούραση και η υπερβολική χρήση ναρκωτικών ουσιών τους εμπόδισαν από το να ολοκληρώσουν κάποια τραγούδια.
Χωρίς να έχουν κάτι καινούριο στα χέρια τους, οι Black Sabbath μετέβησαν στη Μεγάλη Βρετανία και πιο συγκεκριμένα στο κάστρο Κλίαργουελ του Γκλάουστερσαϊρ, όπου η ατμόσφαιρα του χώρου τους βοήθησε να συνθέσουν. Η ηχογράφηση του δίσκου έγινε στα "Morgan Studios" του Λονδίνου τον Σεπτέμβριο του 1973, με τον κιμπορντίστα Ρικ Γουέικμαν των Yes να συμμετέχει στο τραγούδι "Sabbra Cadabra".
Το εξώφυλλο του άλμπουμ σχεδιάστηκε από τον Ντρου Στρούζαν και παρουσιάζει έναν άνδρα πάνω σε ένα κρεβάτι, ο οποίος βλέπει έναν εφιάλτη όπου του επιτίθενται ανθρωπόμορφοι δαίμονες, ενώ πάνω από το κεφάλι του βρίσκεται ένας σκελετός κάτω από τον οποίο αναγράφεται ο αριθμός 666.
Το "Sabbath Bloody Sabbath" κυκλοφόρησε στις 1 Δεκεμβρίου 1973 από τη "Vertigo" στην Ευρώπη και την πρωτοχρονιά του 1974 από τη "Warner Bros." στην Αμερική. Γνώρισε μεγάλη επιτυχία και στις δύο πλευρές του Ατλαντικού ανεβαίνοντας στο # 4 στη Μεγάλη Βρετανία και το # 11 στο Billboard των Ηνωμένων Πολιτειών. Έχει βραβευθεί ως πλατινένιος δίσκος στις ΗΠΑ, χρυσός στον Καναδά και ασημένιος στην πατρίδα τους, ενώ το "Allmusic" το έχει βαθμολογήσει με 4,5 αστέρια και το "Ultimate Guitar" με 9,1 / 10.
Η περιοδεία για την προώθηση του "Sabbath Bloody Sabbath" ξεκίνησε μερικούς μήνες πριν την κυκλοφορία του δίσκου, στις 21 Ιουλίου 1973, με τη συμμετοχή του συγκροτήματος στο "2 Summer Rock Festival" της Φρανκφούρτης μαζί με τους Wings του Πωλ ΜακΚάρτνεϋ, τον Τσακ Μπέρι, τους Sly And The Family Stone, τον Ρόρι Γκάλαχερ, κ.α.. Η επίσημη ημερομηνία έναρξης της περιοδείας ήταν στις 9 Δεκεμβρίου 1973 στο Νιούκασλ, οκτώ ημέρες μετά την κυκλοφορία του άλμπουμ. Στο set list τους συμπεριλήφθηκαν από το νέο δίσκο τα "Killing Yourself to Live", "A National Acrobat" και "Sabbra Cadabra", ενώ την εμφάνιση του έκανε και το "Megalomania" από τον επόμενο δίσκο του συγκροτήματος, "Sabotage", με διαφορετικούς στίχους.
Τον Ιανουάριο του 1974 οι Black Sabbath εμφανίστηκαν ζωντανά στη Σουηδία, το Βέλγιο, την Ολλανδία, και τη Γερμανία πριν μεταβούν στις Ηνωμένες Πολιτείες στις 31 Ιανουαρίου για να δώσουν 22 συναυλίες μέσα σε ένα μήνα, με τους Bedlam να ανοίγουν τις εμφανίσεις τους. Στις 6 Απριλίου εμφανίστηκαν στο φεστιβάλ "California Jam" στο "Ontario Speedway" της Καλιφόρνια μπροστά σε 200.000 θεατές, μαζί με τους Deep Purple, Black Oak Arkansas, Emerson, Lake & Palmer, Eagles, κ.α.. Από τις 17 Μαΐου μέχρι τις 9 Ιουνίου 1974 περιόδευσαν στη Μεγάλη Βρετανία μαζί με τους Black Oak Arkansas και η περιοδεία τελείωσε το Νοέμβριο εκείνης της χρονιάς με οκτώ εμφανίσεις στην Αυστραλία με support συγκρότημα τους AC/DC.
Ανάλυση τραγουδιών
Ο δίσκος ξεκινάει με το ομώνυμο κομμάτι, του οποίου οι στίχοι μιλούν για τις εμπειρίες του συγκροτήματος από τη μουσική βιομηχανία, ενώ ο τίτλος του προέρχεται από το "Sunday Bloody Sunday" όταν 13 άνθρωποι σκοτώθηκαν από πυρά στρατιωτών στη Βόρεια Ιρλανδία. Ακολουθεί το "A National Acrobat" το οποίο αναφέρεται στον κύκλο της αιώνιας ζωής, από τη γέννηση, στο θάνατο και την αναγέννηση. Τρίτο τραγούδι του δίσκου είναι το ορχηστρικό "Fluff", το οποίο αποτελεί αναφορά στον DJ Άλαν Φρίμαν ο οποίος είχε χρησιμοποιήσει το προηγούμενο ορχηστρικό κομμάτι του συγκροτήματος, "Laguna Sunrise", για την εισαγωγή της εκπομπής του.
Τέταρτο τραγούδι είναι το "Sabbra Cadabra" με ερωτικούς στίχους, ένα από τα μελωδικότερα κομμάτια του δίσκου το οποίο διασκεύασαν οι Metallica το 1998. To "Killing Yoiurself to Live" έγινε άμεσα μέρος των ζωντανών εμφανίσεων του συγκροτήματος και οι στίχοι του μιλούν για το ανούσιο της επαναλαμβανόμενης καθημερινότητας στη ζωή. Το "Who Are You" ήταν το πρώτο τραγούδι το οποίο έγραψε ο Όζι Όσμπορν, για τη συγγραφή του οποίου είχε αγοράσει ένα συνθεσάιζερ μάρκας "Moog".
Τραγούδια
1. Sabbath Bloody Sabbath (Iommi/Butler/Ward/Osbourne) - 5:45
2. A National Acrobat (Iommi/Butler/Ward/Osbourne) - 6:16
4. Sabbra Cadabra (Iommi/Butler/Ward/Osbourne) - 5:59
5. Killing Yourself to Live (Iommi/Butler/Ward/Osbourne) - 5:41
6. Who Are You (Iommi/Butler/Ward/Osbourne) - 4:11
7. Looking for Today (Iommi/Butler/Ward/Osbourne) - 5:06
8. Spiral Architect (Iommi/Butler/Ward/Osbourne) - 5:29
Θέσεις τσαρτ
{|width="100%" align="center"| Sabbath Bloody Sabbath (άλμπουμ)
Επίσημη κυκλοφορία: 1 Δεκεμβρίου 1973
Βραβεία
Sabbath Bloody Sabbath (άλμπουμ)
Πηγές
Κατηγορία:Άλμπουμ του 1973 Κατηγορία:Άλμπουμ των Black Sabbath
Άννα Ραούλαινα Στρατηγοπούλα
Η Άννα Ραούλαινα (έζησε στα τέλη του 13ου αι.) από την Οικογένεια Ραούλ ήταν Ρωμαία ευγενής. Ο πατέρας της έφερε τα επώνυμα Κομνηνός Ραούλ Δούκας Άγγελος Πετραλείφας, ενώ η μητέρα της τα Παλαιολογίνα Καντακουζηνή Ραούλαινα Κομνηνή. Από τον σύζυγό της έλαβε το επώνυμο Στρατηγοπούλαινα.
Βιογραφία
Ήταν κόρη του Ιωάννη Ραούλ και της Θεοδώρας Καντακουζηνής. Η μητέρα της Θεοδώρα ήταν κόρη της Ειρήνης Παλαιολογίνας, αδελφής του Μιχαήλ Η΄. Η αδελφή της Ειρήνη Ραούλαινα, ήταν σύζυγος του Κωνσταντίνου Παλαιολόγου, γιου του Μιχαήλ Η΄ Αυτοκράτορα των Ρωμαίων.
Η Άννα εκάρη μοναχή με το όνομα Αντωνία και όταν ανακαταλήφθηκε η Κωνσταντινούπολη από τους Λατίνους (1261) ανακαίνισε τον ναό του Χριστού Σωτήρος του Κραταίου της Πόλης.
Παραπομπές
Κατηγορία:Βυζαντινοί του 13ου αιώνα Αννα Αννα Κατηγορία:Πρόσωπα της Αυτοκρατορίας της Νίκαιας
Αρέθας (μάρτυρας)
Ο '''Αγ. Αρέθας' (الحارث αλ-Χάριθ'') ήταν ο ηγέτης της χριστιανικής κοινότητας του Νατζράν στις αρχές του 6ου αιώνα, εκτελέστηκε κατά τη διάρκεια του διωγμού των χριστιανών από τον Εβραίο βασιλιά Δουνάα το 523.
Είναι γνωστός από το Acta S. Arethae (ονομάζεται επίσης Martyrium sancti Arethae ή Martyrium Arethae) που υπάρχει σε δύο αναθεωρημένα κείμενα: το προγενέστερο και αυθεντικότερο, το οποίο βρέθηκε από τον Μισέλ Λε Κιέν (Oriens Christianus, ii. 428) και στη συνέχεια χρονολογήθηκε ως όχι αργότερα από τον 7ο αιώνα· το μεταγενέστερο, αναθεωρημένο από τον Συμεών Μεταφράστη, χρονολογείται από τον 10ο αιώνα. Η κλασική αιθιοπική και η αραβική έκδοση του κειμένου δημοσιεύθηκαν το 2006 και η ελληνική έκδοση το 2007.
Νόμοι κίνησης του Νεύτωνα
Οι νόμοι της κίνησης του Νεύτωνα, πρωτοδημοσιεύθηκαν στο έργο του Philosophiæ Naturalis Principia Mathematica (1687). Οι νόμοι αυτοί αποτελούν τη βάση για την κλασική μηχανική.
Πρώτος Νόμος του Νεύτωνα
Ο νόμος αυτός ονομάζεται και "Νόμος της Αδράνειας".
Μαθηματικά, αυτό σημαίνει πως, αν ΣFεξ είναι το (διανυσματικό) άθροισμα όλων των εξωτερικών δυνάμεων που ασκούνται σε σώμα μάζας m και v η αντίστοιχη ταχύτητά του, τότε
Η παραπάνω σχέση είναι αμφίδρομη, το οποίο σημαίνει πως ισχύει και το αντίθετο. Αν, δηλαδή, ένα σώμα κινείται με σταθερή ταχύτητα ως προς αδρανειακό παρατηρητή, τότε η συνισταμένη όλων των δυνάμεων που ασκούνται σε αυτό θα είναι μηδέν.
Δεύτερος Νόμος του Νεύτωνα
Ο νόμος αυτός ονομάζεται και "Θεμελιώδης νόμος της μηχανικής". Πρόκειται για πειραματικό νόμο. Σε περίπτωση σταθερής μάζας παίρνει την απλοποιημένη μορφή:
Ισούται δηλαδή με το γινόμενο της μάζας του που επικρατεί εκεί, επί την επιτάχυνση που αποκτά. Η σχέση έχει διανυσματική μορφή F = m ∙ a
Τρίτος Νόμος του Νεύτωνα
Οι δύο δυνάμεις δράση- αντίδραση ασκούνται πάντοτε σε δύο διαφορετικά σώματα
Μαθηματικά αυτό σημαίνει ότι αν F12 είναι η δύναμη που ασκεί το σώμα 1 στο σώμα 2 και F21 η αντίστοιχη δύναμη που ασκεί το σώμα 2 στο σώμα 1, τότε
Ο νόμος αυτός, που είναι απόρροια της "αρχής διατήρησης της ορμής", λέγεται και "Νόμος δράσης-αντίδρασης"..Αυτή η ονομασία προκύπτει από τον ορισμό: "Για κάθε δράση μιας δύναμης, υπάρχει μια αντίθετη δύναμη αντίδρασης".↵.
Παιδική κακοποίηση
Παιδική κακοποίηση είναι η σωματική, σεξουαλική ή συναισθηματική κακομεταχείρηση ή παραμέληση ενός παιδιού ή παιδιών. Στις ΗΠΑ, τα Centers for Disease Control and Prevention (CDC), και το Department for Children and Families (DCF), ορίζουν ως παιδική κακοποίηση κάθε πράξη ή σειρά πράξεων ή παράλειψη εκ μέρους ενός γονιού ή άλλου ατόμου που φροντίζει το παιδί, η οποία έχει ως αποτέλεσμα τη βλάβη, το δυναμικό για βλάβη ή την απειλή βλάβης ενός παιδιού. Η παιδική κακοποίηση μπορεί να συμβεί στο σπίτι του παιδιού ή σε οργανισμούς (σχολεία ή κοινότητες) όπου το παιδί αλληλεπιδρά. Υπάρχουν τέσσερις κύριες κατηγορίες παιδικής κακοποίησης: παραμέληση, σωματική κακοποίηση, ψυχολογική ή συναισθηματική κακοποίηση και σεξουαλική κακοποίηση.
Η παιδική κακοποίηση αποτελεί ένα ζήτημα, οι συνέπειες του οποίου έχουν διάρκεια και επηρεάζουν και τη μετέπειτα ζωή του παιδιού, μετατρέποντάς το σε έναν ενήλικα που αντιμετωπίζει δυσκολίες σε διάφορες σημαντικές πτυχές της ζωής του. Δημιουργεί άτομα με έντονα προβλήματα στις προσωπικές τους σχέσεις, τα οποία δυσκολεύονται να αγαπήσουν και να εμπιστευτούν, έχουν τάση προς καταχρήσεις, εμφανίζουν αγχώδεις διαταραχές, όπως διαταραχή μετατραυματικού στρές (PTSD ή Post Traumatic Stress Disorder), προβλήματα προσαρμοστικότητας και κατάθλιψη. Επίσης, οι άνθρωποι που υπέστησαν κακοποίηση όταν ήταν παιδιά ενδέχεται να προβούν οι ίδιοι σε κακοποίηση παιδιών όταν ενηλικιωθούν.
Τα δεδομένα
Παιδική κακοποίηση υπήρχε κατά τη διάρκεια της ανθρώπινης ιστορίας, αλλά μόνο πρόσφατα, οι άνθρωποι άρχισαν να σκέφτονται διαφορετικά γι’ αυτό το θέμα, να δημιουργούν νομικούς ορισμούς για την κακοποίηση, να ορίζουν κυβερνητικούς φορείς οι οποίοι έχουν τη δύναμη να απομακρύνουν παιδιά από τα σπίτια τους, καθώς και να διεξάγουν χιλιάδες ερευνητικές μελέτες επάνω στο θέμα.
Το φαινόμενο της παιδικής σεξουαλικής κακοποίησης συμβαίνει σε πολύ μεγαλύτερη κλίμακα από όσο γνωρίζουμε όμως καλύπτεται από έντονη μυστικότητα. Σύμφωνα με εκτιμήσεις του Βρετανικού Οργανισμού Stopitnow για την πρόληψη της παιδικής σεξουαλικής κακοποίησης τα ¾ των παιδιών που κακοποιούνται σεξουαλικά δε θα μιλήσουν σε κανένα κατά τη διάρκεια της παιδικής ηλικίας για αυτήν. Ακόμη από όσα παιδιά μιλήσουν, ελάχιστα θα φθάσουν να απασχολήσουν τις αστυνομικές αρχές, τις κοινωνικές υπηρεσίες ή τους επαγγελματίες υγείας.
Ευρήματα ερευνών έχουν δείξει ότι τα κορίτσια κακοποιούνται με συχνότητα 3 φορές υψηλότερη από ότι τα αγόρια, ότι τα αγόρια είχαν μεγαλύτερες πιθανότητες για συναισθηματική παραμέληση και σοβαρή σωματική βλάβη από ότι τα κορίτσια και ότι τα παιδιά έχουν μεγαλύτερο κίνδυνο να κακοποιηθούν σεξουαλικά από τη ηλικία των 3 ετών και άνω. Ο πραγματικός αριθμός των περιστατικών σεξουαλικής κακοποίησης εκτιμάται ότι είναι πολύ μεγαλύτερος από αυτόν που δείχνουν οι έρευνες. Τα περισσότερα παιδιά θύματα κακοποίησης και παραμέλησης δεν ανιχνεύονται από τις κοινωνικές υπηρεσίες. Στη σεξουαλική κακοποίηση ειδικά, όπου δεν υπάρχουν απαραίτητα σωματικές ενδείξεις, η μυστικότητα και η ντροπή εμποδίζει τα παιδιά αλλά και τους ενήλικες που γνωρίζουν να ζητήσουν βοήθεια.
Σωματική κακοποίηση
Η σωματική κακοποίηση περιλαμβάνει κάθε είδους τραυματισμούς ή κακώσεις διαφορετικής σοβαρότητας και συχνά διαφορετικών ηλικιών, που δεν οφείλονται σε ατυχήματα. Η κάκωση μπορεί να είναι μία ή πολλές, παρατηρούνται δε συχνότερα στο κεφάλι και στα άκρα του παιδιού, δηλαδή στα ακάλυπτα μέρη του σώματος. Οι επαγγελματίες υγείας οφείλουν, ακόμα και με την παραμικρή υποψία, να εξετάζουν με προσοχή όλο το σώμα του παιδιού.
Ψυχολογική κακοποίηση
Η ψυχολογική κακοποίηση ενός παιδιού μπορεί να περιλαμβάνει πράξεις και συμπεριφορές οι οποίες εμπεριέχουν απόρριψη, εκφοβισμό, απομόνωση, εκμετάλλευση, υποτίμηση, συναισθηματική απροσφορότητα όπως και κοινωνικά αποκλίνουσες πράξεις.
Παραμέληση
Ως παραμέληση θεωρείται το φαινόμενο σύμφωνα με το οποίο η διατροφή, η ιατρική φροντίδα, η ένδυση, η στέγαση, η σχολική φοίτηση ή η παρακολούθηση που παρέχεται στο παιδί είναι έντονα ανεπαρκής ή ακατάλληλη σε βαθμό τέτοιο ώστε να παραβλέπεται ή να τίθεται σε σοβαρό κίνδυνο ή υγεία και η ανάπτυξή του. Ένα παιδί είναι παραμελημένο εάν αφεθεί χωρίς φροντίδα για μακρά χρονικά διαστήματα ή εάν εγκαταλειφθεί.
Στα πλαίσια της παραμέλησης εντάσσεται και η ανεπάρκεια της αύξησης ή δυστροφία μη οργανικής αιτιολογίας. Λόγω των ιδιαιτέρων χαρακτηριστικών, αναφέρεται ως ξεχωριστή κατηγορία.
Σεξουαλική παραβίαση – Αιμομιξία
Σεξουαλική παραβίαση θεωρείται η συμμετοχή ή η έκθεση παιδιών και εφήβων σε πράξεις με σεξουαλικό περιεχόμενο υποκινούμενες από ενήλικα, συνήθως, που έχει σχέση φροντίδας ή οικειότητας με το παιδί, οι οποίες έχουν ως σκοπό τη σεξουαλική διέγερση ή/και ικανοποίηση του ενήλικα. Χαρακτηριστικά του φαινομένου είναι η ανηλικότητα του παιδιού, η σχέση εξάρτησης ή εμπιστοσύνης ανάμεσα στον ενήλικα και το παιδί, η έλλειψη συνειδητής κατανόησης της έννοιας και του περιεχομένου της πράξης αυτής, άρα και η έλλειψη συνειδητής συναίνεσης του παιδιού. Οι πράξεις αυτές παραβιάζουν όχι μόνο τον αιμομικτικό φραγμό, αλλά και τις γενικότερες αντιλήψεις της κοινωνίας σχετικά με τις οικογενειακές σχέσεις και τα όρια των οικογενειακών ρόλων. Η σεξουαλική παραβίαση εμπεριέχει διάφορες μορφές με ή χωρίς επαφή, από την έκθεση σε επίδειξη, τις θωπείες και τις ασελγείς πράξεις, μέχρι το βιασμό και την αιμομιξία. Η παιδική πορνογραφία και η πορνεία δεν είναι παρά οι εμπορευματικές πλευρές αυτού του ζητήματος, οι οποίες αναφέρονται με τον όρο "σεξουαλική εκμετάλλευση".
Αιτιολογία
Για χρόνια οι μελέτες εστιάζονταν στην ψυχοπαθολογία του γονέα για να εξηγήσουν το πρόβλημα. Σήμερα όμως αναγνωρίζουμε πως η κακοποίηση παιδιού από τους γονείς του είναι το αποτέλεσμα αλληλεπίδρασης πολλών παραγόντων που σχετίζονται, όχι μόνο με τους γονείς, αλλά και με τη δυσλειτουργία της οικογένειας και με κοινωνικο-οικονομικούς παράγοντες.
Οι Γονείς που κακοποιούν
Τα ευρήματα τόσο στην Ελλάδα όσο και σε άλλες χώρες δείχνουν ότι οι γονείς είναι άτομα με ιδιαίτερες ανάγκες για φροντίδα και στήριξη τόσο από κοινωνικούς φορείς, όσο και από ειδικούς ψυχικής υγείας Μπορεί να χαρακτηρίζονται από:
Σε πρώτο επίπεδο, τα παιδιά πρέπει να διδαχθούν ότι κανείς, ακόμη και κάποιος που αγαπούν, δε θα πρέπει να τους ζητήσει να κρατήσουν μυστικό για φιλιά, αγγίγματα, αγκαλιές. Δεν είναι ποτέ φταίξιμο του παιδιού αν κάποιος τα κακοποιήσει. Αν κάποιος τα αγγίξει με τρόπο που τα φοβίζει ή τα μπερδεύει πρέπει να το πουν. Τα συναισθήματα φόβου και σύγχυσης μπορεί να έρθουν για κάποιο άτομο και πριν ακόμη τα αγγίξουν.